TRC เดินหน้าประมูลงานใหม่ต่อเนื่อง คาดครึ่งปีหลัง Backlog แตะ 3.9 หมื่นลบ.
TRC เผยไตรมาส 2 -4/59 เดินหน้าประมูลงานใหม่ต่อเนื่อง คาดครึ่งปีหลังจะลงนามในสัญญาก่อสร้างเหมืองแร่โพแทช ดัน Backlog แตะระดับ 3.9 หมื่นลบ.
13 พ.ค. 2559

นายภาสิต ลี้สกุล ประธานเจ้าหน้าที่บริหาร บริษัท ทีอาร์ซี คอนสตรัคชั่น จำกัด (มหาชน) หรือ TRC เปิดเผยว่า สำหรับในช่วงไตรมาส 2 -4/59 บริษัทและบริษัท สหการวิศวกร จำกัด ยังคงเดินหน้าประมูลงานใหม่อย่างต่อเนื่อง อาทิ โครงการส่วนต่อขยายท่อส่งก๊าซธรรมชาติบนบกนครราชสีมา โครงการ1st Transmission Pipeline Life Extension Project, 18″ Reroute section (RC-670) โครงการวางท่อส่งก๊าซธรรมชาติเส้นที่ 5 ของ บมจ.ปตท. เป็นต้น จากงานในมือและโครงการที่จะเข้าประมูลเพิ่มเติม
นอกจากงานรับเหมาก่อสร้างซึ่งเป็นธุรกิจหลักแล้ว บริษัทจะมุ่งเน้นด้านการพัฒนาการลงทุนมากขึ้น ซึ่งเป็นไปตามเป้าหมายของบริษัทฯ คือ “พัฒนาโครงการลงทุนในธุรกิจต่อเนื่องไม่ต่ำกว่า 4 โครงการ ภายในปี2562 โดยล่าสุดบริษัทฯ ได้ยื่นเสนอการลงทุนในโครงการวางท่อส่งน้ำมันไปภาคเหนือและภาคตะวันออกเฉียงเหนือ ซึ่งอยู่ระหว่างการพิจารณาจากเจ้าของโครงการ
อนึ่ง ในวันที่ 26 พฤษภาคม 2559 บริษัทฯ จะจ่ายหุ้น/เงินปันผลให้กับผู้ถือหุ้น โดยเป็นหุ้นปันผลในอัตรา 8 หุ้นเดิมต่อ 1 หุ้นปันผล หรือคิดเป็นอัตราการจ่ายปันผลในอัตราหุ้นละ 0.015625 บาท และเป็นเงินปันผลในอัตราหุ้นละ0.010000 บาท โดยเมื่อสุทธิจากภาษีหัก ณ ที่จ่ายร้อยละ 10 แล้ว ผู้ถือหุ้นจะได้รับ เงินสดปันผลสุทธิในอัตราหุ้นละ 0.007438 บาทต่อหุ้น
 